**מחקר השוואתי על דור ה-Z**

מסמך הסכמה מדעת

את/ה מתבקש/ת להשתתף במחקר. מדענים עורכים מחקרים כדי לענות אל שאלות חשובות שעשויות לשנות או לשפר את האופן שבו דברים ייעשו בעתיד. טופס הסכמה זה יספק לך מידע אודות המחקר כדי לעזור לך להחליט האם את/ה רוצה להשתתף בו. אנו מבקשים שתקרא/י את הטופס ותשאל/י כל שאלה שיש לך לפני שאת/ה מסכימ/ה להשתתף במחקר.

**מי החוקרים שעומדים מאחורי המחקר?**

המחקר נערך על ידי קורי סימילר, פרופסור-חבר בלימודי מנהיגות בחינוך וארגונים ב-Wright State University ומגאן גרייס, יועצת בחברת Plaid, LLC.

**מטרת המחקר**

מטרת המחקר היא לגלות מאפיינים, השקפות והעדפות התנהגותיות של דור ה-Z (ילידי 2010-1995), עם דגש מיוחד על השוואה בין מי שנולדו בין 2001-1995 ובין מי שנולדו בשנת 2002 או מאוחר יותר.

נבחרת כמשתתפ/ת אפשרי/ת כיוון שאת/ה סטודנט/ית לתואר ראשון במכללה או באוניברסיטה או חבר/ה בארגון המורכב ממבוגרים צעירים.

**ההשתתפות במחקר זה היא על בסיס התנדבותי**

מחקר זה כרוך במילוי סקר אנונימי באינטרנט. את/ה יכול/ה לדלג על שאלות שלא נוח לך לענות עליהן, ויכול/ה להפסיק את מילוי הסקר בכל שלב.

**מה יקרה במהלך הסקר?**

את/ה תתבקש/י למלא סקר אנונימי באינטרנט על אודות המאפיינים, ההשקפות וההעדפות ההתנהגותיות שלך בקשר למספר נושאים. הסקר כולל שאלות סגורות ושאלות פתוחות.

**אילו נושאים נכללים בסקר?**

* השתייכות גזעית או אתנית
* דעות פוליטיות
* אמונות דתיות או פילוסופיות
* נתונים על בריאותך
* מידע על חיי המין שלך/נטייה מינית

**כמה זמן אורך מילוי הסקר?**

מילוי הסקר ידרוש כ-20 דקות.

**מהם הסיכונים של השתתפות בסקר?**

ככל הידוע לנו, ההשתתפות בסקר אינה כרוכה בסיכונים כלשהם, מעבר לסיכונים הקיימים בחיי היום-יום.

**מהם היתרונות האפשריים של השתתפות בסקר?**

ההשתתפות בסקר לא צפויה להועיל לך באופן ישיר. באופן כללי יותר, מחקר זה עשוי לספק תובנות בנוגע למאפיינים, השקפות והעדפות התנהגותיות של דור ה-Z ועשוי לסייע בפיתוח כלים לשיפור דינמיקה בין-דורית.

**האם אקבל את תוצאות הסקר שלי?**

אנו לא מתכננים לחלוק איתך תוצאות כלשהן.

**האם אקבל תשלום עבור ההשתתפות בסקר?**

את/ה לא תקבל/י תשלום עבור ההשתתפות בסקר.

**כיצד תגנו על המידע שלי?**

המידע שתספק/י לנו במסגרת הסקר יהיה אנונימי. המשמעות היא שאנו לא נאסוף את שמך ולא נקשר אותו לנתונים בשום צורה. נתוני הסקר יישמרו ויאוחסנו לנצח במערכת סקרים מקוונת מוגנת-סיסמה בשם Qualtrics, העומדת בדרישות GDRP (האסדרה הכללית להגנה על מידע של האיחוד האירופי).

צוות המחקר דואג לשמור על סודיות ככל שהטכנולוגיה הקיימת מאפשרת זאת. ייתכן, אך לא סביר, שאנשים לא מורשים יוכלו להשיג גישה לתשובותיך, כיוון שאת/ה עונה על הסקר באינטרנט. עם זאת, הסיכונים הכרוכים בהשתתפותך בסקר מקוון זה דומים לסיכונים הכרוכים בשימוש יומיומי באינטרנט על ידי אדם מן השורה. אם יש לך חששות, רצוי לעיין במדיניות הפרטיות של החברה המספקת את הסקר, בכתובת <https://www.qualtrics.com/privacy-statement>.

**האם המידע שלי ישותף עם אחרים או ישמש למחקר בעתיד?**

המידע שייאסף באמצעות סקר זה הוא אנונימי. הנתונים האנונימיים ישותפו עם נציג המוסד שלך ועם איש הקשר למדינה שלך. אולם, כל מידע שעשוי לזהותך על פי נתונים דמוגרפיים יוסר לפני כל שיתוף של הנתונים.

אנו עשויים להציג את תוצאות הסקר בכנסים ו/או לפרסמם בכתבי-עת, בספרים ובאמצעי התקשורת. הנתונים עשויים לשמש לצרכי מחקר עתידי ו/או להיות משותפים עם חוקרים עתידיים לצרכי מחקרים הקשורים לדור ה-Z, צעירים ובני נוער, וגם לנושאים אחרים הקשורים למטרה של מחקר זה.

הנתונים שייאספו לא ישמשו לקבלת החלטות או לבניית פרופיל של משתתף כלשהו.

**למי עליי להתקשר אם יש לי שאלות?**

בכל שאלה על אודות המחקר עצמו, יש ליצור קשר עם קורי סימילר, חוקר ראשי, בטלפון 937-775-3280 או בכתובת corey.seemiller@wright.edu. אם יש לך שאלות בקשר לזכויותיך/ייך כמשתתפ/ת במחקר או אם את/ה רוצה לדבר עם מישהו מחוץ לצוות המחקר על חששותיך/ייך בקשר למחקר, יש ליצור קשר עם ועדת האתיקה המוסדית (IRB) בטלפון 937-775-4462 או בכתובת irb-rsp@wright.edu. כל הדיווחים והתכתובות יישמרו בסוד.

**הסכמה להשתתפות**

אם את/ה מסכימ/ה להשתתף במחקר זה, אנא לחצ/י על "אני מסכימ/ה להשתתף במחקר זה". אם אינך מסכימ/ה להשתתף במחקר, אנא לחצ/י על "אני רוצה לצאת מהסקר הזה". אם את/ה בוחר/ת להסכים להשתתף, היום והשעה בה הבעת את הסכמתך יתועדו במערכת.